Phankham Viphavanh

Phankham Viphavanh, litteris Laotianis ພັນຄຳ ວິພາວັນ (in urbe Xam Neua die 14 Aprilis 1951 natus) est politicus Laotiae. Die 22 Martii 2021 primus minister creatus est eodem die quo praeses eligitur Thongloun Sisoulith."Lao parliament elects Thongloun as new president" (22 Martii 2021) apud Xinhua

Bis universitates Unionis Sovieticae petivit ut rebus politicis studeret, ab anno 1977 usque in 1983, iterum ab 1985 ad 1988, quo anno gradum doctoris ascendit, dissertatione de theoria Marxistica Leninistica. Inter 1983 et 1985 scholam Communismi iuxta regimen Laotianum duxit, sed ab 1988 institutum educationis Vientianense direxit usque in 1996, quo anno hoc institutum cum aliis in novam universitatem nationalem Laotianam coniunctum est.

Minister iuxta officinam primi ministri ab anno 2001, gubernator provinciae nativae suae Houaphan ab 2005, minister eruditionis ab 2011Lao News Agency (ab 2014 officio primi ministri vicarii addito), denuo praeses vicarius ab 2016 meruit.Curriculum vitae e Vicipaedia Thai (fonte non citato) demptum; similiter Laotiane  

 Notae 

 Bibliographia 
 David Hutt, "Will Laos be sanctioned for embracing Russia?" (27 Iulii 2022) apud Asia Times
 David Hutt, "Is Laos’ Prime Minister On His Way Out?" in The Diplomat (28 Decembris 2022)
 Manyphone Vongphachanh, "Sonexay Siphandone Elected New Prime Minister of Laos" in Laotian Times (30 Decembris 2022)

 Nexus externi 
 Souknilanh Keola, "Averting fiscal crisis in Laos" (2 Aprilis 2022) apud East Asia Forum

Categoria:Homines vivi
Categoria:Gubernatores civitatum
Categoria:Nati 1951
Categoria:Politici Laotiae
Categoria:Ministri eruditionis
Categoria:Gubernatores provinciarum
Categoria:Universitas Nationalis Laotiana